สแกน 12 หุ้น “ไอพีโอ” ไตรมาสแรก READY ฟาดรีเทิร์น 100%
ส่อง 12 หุ้น "ไอพีโอ" เข้าเทรดไตรมาส 1/66 ชู 9 หุ้นเปิดเทรดวันแรกสูงกว่าราคาจอง ส่วน READY ปรับตัวเพิ่มขึ้นสูงสุด โกยรีเทิร์นเฉียด 100% จากราคาจอง
ส่อง 12 หุ้น "ไอพีโอ" เข้าเทรดไตรมาส 1/66 ชู 9 หุ้นเปิดเทรดวันแรกสูงกว่าราคาจอง ส่วน READY ปรับตัวเพิ่มขึ้นสูงสุด โกยรีเทิร์นเฉียด 100% จากราคาจอง
1 เม.ย. 2566

“ข่าวหุ้นธุรกิจออนไลน์” ได้ทำการสำรวจข้อมูลของบริษัทจดทะเบียนในตลาดหลักทรัพย์แห่งประเทศไทย (บจ.) ที่เป็นหุ้นจดทะเบียนเข้าใหม่ช่วงไตรมาสแรกของปี 66 (ม.ค.-มี.ค.66) ซึ่งมีทั้งหมด 12 บริษัท ประกอบด้วย บริษัทที่เข้าจดทะเบียนในตลาด SET ทั้งหมด 3 บริษัท และจดทะเบียนในตลาด mai ทั้งหมด 9 บริษัท
สำหรับบริษัทที่เข้าจดทะเบียนใน SET และ mai ในช่วงไตรมาส 1 ของปี 66 มีดังนี้

ทั้งนี้จากตารางจะเห็นได้ว่า หุ้น IPO เข้าเทรดในตลาด SET ที่มีราคาหุ้นซื้อขายวันแรกปิดตลาดปรับตัวขึ้นสูงกว่าราคาเสนอขาย IPO ได้มีจำนวน 2 บริษัท ได้แก่ CHASE และ PRTR ส่วนหุ้น PQS ปิดตลาดวันแรกต่ำจอง 31% จากราคาไอพีโอ
ส่วนหุ้น IPO เข้าเทรดในตลาด mai ที่มีราคาหุ้นซื้อขายวันแรกปิดตลาดปรับตัวขึ้นสูงกว่าราคาเสนอขาย IPO ได้มีจำนวน 7 บริษัท ได้แก่ MASTER, NTSC, MEB, BVG, READY, ITTHI และ DEXON ส่วนหุ้นที่ปิดตลาดวันแรกต่ำจองจากราคาไอพีโอ มีจำนวน 2 บริษัท ได้แก่ SAF กับ SVR